Sylvioidea

se inndeling!

Sylvioidea er en stor overfamilie med sangfugler (Passeri) i infraordenen Passerida, som videre inngår i ordenen av spurvefugler (Passeriformes). Typearten er munk , som er basal i slekten Sylvia. Gruppen, som er én av tre store grupper i Passerida, ble først foreslått av Sibley & Ahlquist (1990), men den er siden justert flere ganger. Artene som inngår i gruppen har en tilnærmet kosmopolitisk utbredelse, men det biologiske mangfoldet er mindre i Amerika enn i resten av verden. I vid forstand kalles medlemmer av denne gruppen også i alle enkelhet for sylvioider.

Taksonomi 
Den opprinnelige taksonomien av Sibley & Ahlquist (1990) var basert på forsøk med DNA–DNA-hybridisering. Nyere og mer presise studier, med såkalt DNA-sekvensering, fant imidlertid ikke støtte for alle familiene, som for eksempel Certhiidae (trekrypere), Sittidae (spettmeiser), Paridae (meiser) og Regulidae (fuglekonger), men det inkluderte derimot Alaudidae (lerker) i gruppen. Mange familier har dessuten blitt til dels kraftig omdefinerte, som Sylviidae (sangere) og Timaliidae (timaler). Siste ord er neppe heller sagt om gruppens innhold.

Sylvioidea omhandler en rekke tallrike familier og teller mer enn  arter, men inndelingen som følger under er fortsatt omdiskutert. Dette gjelder spesielt for den såkalte sangergruppen, hvis inndeling følges av IOC World Bird List, men ikke av verken Birds of the World (som er synonym med Clementslisten), IUCNs rødliste eller Norsk Ornitologisk Forening.

Inndeling 
Inndelingen følger i hovedsak Fregin, Haase, Olsson & Alström (2012) og Alström, Olsson & Fumin (2013), med justeringer i sangergruppen i henhold til . Norske navn følger Norsk navnekomité for fugl og er i henhold til Syvertsen et al. (2008, 2017, 2020). Norske navn i parentes er ikke offisielle gruppenavn.

 Passeriformes, spurvefugler
 Passeri, sangfugler
 Passerida
 Sylvioidea, 
 Nicatoridae, nikatorfamilien
 Panuridae, skjeggmeisfamilien
 Alaudidae, lerkefamilien
 Pycnonotidae, bylbylfamilien
 Hirundinidae, svalefamilien
 Pnoepygidae, stuttvingefamilien
 Macrosphenidae, dunsangerfamilien
 Cettiidae, (cettisangerfamilien)
 Scotocercidae, orientsangerfamilien
 Erythrocercidae, (gulfluesangerfamilien)
 Hyliidae, (hyliafamilien)
 Aegithalidae, stjertmeisfamilien
 Phylloscopidae, bladsangerfamilien
 Acrocephalidae, kjerrsangerfamilien
 Locustellidae, sumpsangerfamilien
 Donacobiidae, donacobiusfamilien
 Bernieridae, gassersangerfamilien
 Cisticolidae, gressangerfamilien
 sangergruppen
 Sylviidae, sangerfamilien
 Paradoxornithidae, (buttnebbfamilien)
 Zosteropidae, brillefuglfamilien
 Timaliidae, timalfamilien
 Pellorneidae, marktimalfamilien
 Alcippeidae, (alcippifulvettafamilien)
 Leiothrichidae, skriketrostfamilien

Referanser

Eksterne lenker 
 

Spurvefugler